 Proza - : - Primavara de Andre Gide : - Primavara de Andre Gide"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Jurnal... (Personale) > Jurnal... (Personale) > isabela ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1785913 Primavara' > Vizionari: 6404 > Primavara proza [ ] - - - - - - - - - - - - - - - - - - - - - - - - - de Andre Gide [Andre_Gide ] 2008-06-02 | | inscris in biblioteca de Emil iliescu Primavara Pe vremea mea, adica pe vremea cand eram tanar, altfel stateau lucrurile. N-am fi descoperit asemenea plecari simulate, asemenea reveniri si intoarceri neasteptate ale iernii dupa ce totul fusese pregatit pentru a pune in scena noua feerie. Pe vremea mea stiai la ce te poti astepta. Rimbaud putea scrie: "Eucharisis imi spune ca e primavara"; si ca atare puteai fi sigur ca nu mai e nevoie sa dai drumul la calorifer. Situatia actuala nu se datoreaza atat faptului ca actorii nu si-au invatat bine rolurile; le-au invatat, dar le joaca in contratimp. De vreo zece ani, cincisprezece ani incoace, sosirea primaverii este un spectacol ratat. Ai vrea sa asisti la uvertura; nimic nu e pus la punct. Un vant taios bate prin crengile pe care mijesc frunze plapande. Pomii au inflorit prea devreme; degeaba asteapta sa le dea replica cerul sau adormitorul zefir; albinele sunt amortite cu toatele si vai de bietele flori; cum or sa mai rodeasca oare? iti zici: specatacolul a fost amanat si te cufunzi iar in meditatie si in lectura. Dar nu-i asa. Concertul a inceput in rastimp; si cand iti ridici ochii din carti si te uiti afara, te apuca jalea vazand ca vegetatia nerabdatoare ii da inainte fara sa se sinchiseasca prea tare de faptul ca restul orchestrei a ramas in urma si nu canta la unison. Pe vremea mea, iarna se retragea pas cu pas mergand de-a-ndaratelea; isi ceda locul dupa ce isi rostise ultimul cuvant si atunci te puteai bizui pe soare; seva putea sa urce fara teama in tulpini si mugurii plini sa se deschida. La o adica am fi incuviintat ca primavara sa intarzie, dar nu sa ne duca cu vorba in galceava inceputa cu vremea rea si sa-si piarda in timpul discutiilor orice farmec si orice gingasie devenind de nerecunoscut. Asa ca, acum stim bine ce-o sa se intample si anul acesta; vara va sosi dintr-o data, ca si cum, de drept, ar veni dupa iarna. Ma alina gandul ca cel putin anul acesta, inainte de a da la Paris de un vant inghetat si de un cer mohorat, mi-am umplut ochii cu imaginea florilor ce ascundeau aproape frumoasele ruine din Olimpia. Plecasem cu parere de rau din insulele grecesti, strabatusem iugoslavia care se afla in plina frenezie alba si trandafirie. Admirasem tufele de liliac salbatec, pomii infloriti, ciresi sau peri frematand de gingasie si, ici colo, crengile firave de un stacojiu deschis al piersicilor, pomi mai frumosi decat amintirea pe care le-o pastrasem; apoi, pe malul marii am privit lung o floare mare si galbena ce semana cu asfodelele, pe care n-o vazusem inca si al carei nume as fi dorit sa-l aflu. imaginea primaverii se formeaza din suprapunerea a nenumarate amintiri. Pentru mine, celor de odinioara li se adauga astazi amintirea minunatelor gradini publice din Atena: o alee de otetari, ale caror crengi alcatuiau o bolta, un spatiu mare cu totul acoperit de ciorchinii inmiresmati ai glicinelor. Nu cred ca pe vremea cand eram mic sa ma fi impresionat venirea primaverii. Copilul, asa cred, pentru care orice lucru inseamna ceva nou, nu e uluit de miracole. Primavara vietii incepe o data cu adolescenta. Abia cand simti inima plina de doruri nedeslusite si totodata de darza hotarare de a te impotrivi implinirii lor, abia cand iti simti trupul arzand de neliniste, abia atunci poti intelege - pentru ca o simti si in strafundurile fiintei tale - miraculoasa reannoire. Da, ca sa poti simti primavara, trebuie ca tu insuti sa fi de acord cu ea si sa intri de buna voie in joc. Atunci se intampla ca adolescentul sa tresara ascultand in zori cantecul mierlei ( pe strada Comaille, unde locuiam pe vremea aceea impreuna cu mama, fereastra odaii mele dadea spre o gradina mare) si roseste auzind cum i se da in vileag tulburatoarea taina; apoi se linisteste: intreg orasul doarme; singur el a auzit; numai mierla si cu el stiu despre ce este vorba; cand se trezeste barbatul ce zace in adolescent, pasarea tace. Cine n-a luat-o zorilor inainte nu stie ce freamat, ce tulburi mangaieri si ce soapte ascund hatisurile primavara. Adolescentul patimas, pe care il chinuie o neliniste de nimeni cunoscuta, se scoala din asternutul dogoritor si porneste in cautarea cheii ce poate dezlega taina. E ceasul cand spre soare-rasare cerul incepe sa devina alburiu. Asemenea unui prizonier care evadeaza, baiatul iese din odaie, o ia pe dibuite de-a lungul coridorului cufundat inca in intuneric; coboara cu bagare de seama scarile, ocolind treapta care ar putea trosni sub pasii lui si i-ar putea trezi parintii; trage zavorul portii; o deschide; si iata-l singur sub bolta nemarginita, nebun de bucurie. Mersul i-a devenit atat de usor, incat pietrisul nici nu se aude scartaind sub pasii lui saltareti, ce seamana cu cei ai balerinelor. Alearga, o apuca pe poteca din padure, intinzandu-si fruntea spre roua ce cade asupra-i din ramuri; jivinele, pe care omul le vaneaza, il socot ca e dinr-ai lor; caprioara nu se fereste de el; veverita se ascunde, ce e drept, pe dupa copaci, dar numai in joaca. iata-l ajuns la marginea padurii...pe tarina inca umeda surprinde un iepure si o iepuroaica zbenguindu-se dragastos. Cand imbatat de atata frumusete si de atata farmec se intoarce in casa unde parintii lui mai dorm inca, clopotele bisericii cheama la Utrenie. De atunci au trecut multe primaveri si am vazut campiile marocane smaltuite de galbenele, de floricelele ce seamana cu rochita randunicii, dar albastrii. si de nenumarate alte flori care radeau la soare. Am vazut palmierii din El Kantara adapostind sub inaltele lor frunze zarzari albi, zumzaind de zborul albinelor, la poalele carora se intindeau lanuri mari de orz. Am vazut cimitirul din Blidah, plin de ciripitul pasarilor. Zacusem bolnav si acolo simteam intreaga fire trezindu-se, in sfarsit, ca si mine, dintr-o lunga letargie iernatica. Am vazut campia lombarda cutezand sa-si arate primul zambet sfios. Acum cativa ani am dorit sa surprind pe branele inghetate ale Alpilor primul freamat prin care noua viata avea sa raspunda mangaierii soarelui. Am sosit insa prea devreme: pe iarba ciuntita topirea zapezilor lasase niste balti in care se oglindeau severul brad si scheletica zada. Tufe ce-si pastrasera frunzele ruginii pareau ca nu asteapta decat sa-si dea duhul resemnate; daca se pregatisera sau nu de venirea primaverii e greu de spus, dar fapt cert este ca nimic nu era inca gata; natura parea hotarata sa intoarca spatele primaverii. Aveam impresia ca ma aflu pe scena unui teatru, in timpul unui antract, cand se schimba decorul; asistam in chip de martor indiscret la ceea ce se petrece in dosul cortinei lasate, care ascunde spectatorilor cele ce se intampla pe scena pana se aude din nou gongul; impresia mea era intarita de gramezile de ferigi parjolite de soarele de mai an ce te duceau cu gandul la presurile hartanite si la carpele acelea facute din sfori cu care se spala pe jos, carpe si presuri de care te impiedici cand te muti dintr-o casa intr-alta. Eram cat p-aci sa-mi indrept pasii spre tinuturi mai blande cand, deodata, urcandu-ma pe un tapsan ce se afla mai departe de padurea adormita, am intrat intr-o poiana unde adastau inca dare de zapada, si am dat de o sumedenie de branduse, mici, albe, matasoase si gingase, care ardeau de nerabdare sa spuna ce aveau de spus si ca atare cutezasera sa strabata, desi erau atat de plapande, patura groasa de muschi. Mi-a venit sa plang, atat de mult m-a induiosat aceasta noua reafirmare a dorintei de a iubi si a trai, cu atat mai tulburatoare, cu cat peste tot parea sa domneasca moartea. Tot astfel in deznadajduita pustietate a desertului proclamau viata crengile de un violet palid ale unei plante parazite. si tot astfel graia printre ruinele din Olimpia primavara la inceputul acestui an. imi amintesc... Trecusem de Tugurt; mersesem multa vreme calare printre dunele aride si ajunsesem intr-un sat prapadit, alcatuit din cateva case scunde, de culoarea nisipului; nici primavara, nici alte anotimpuri nu aveau sa-l schimbe vreodata, cel putin asa credeam. Cei cativa arabi care traiau acolo, stransi in jurul unei "zauia" nu puteau gusta din bucuriile vietii decat jalnica parte ce li se harazise; niste sihastri, fara indoiala, ce numai cu Dumnezeu mai aveau de-a face. Unul din calugarii aflati acolo ne-a dus intr-o curte din interiorul manastirii unde nu era nici un pic de umbra si racoare, dar in mijlocul careia, datorita cine poate spune a cate ingrijiri, izbutea sa traiasca un copacel firav pe care primavara, desi era atata pustietate in jurul lui, il poftise totusi sa infloreasca. imi aduc aminte de zambetul induiosat al arabului atunci cand ne-a aratat cele cateva flori inmiresmate si ne-a spus doar atat: "Yasmine". Ne-au dat lacrimile. Da, din toate aceste amintiri suprapuse se alcatuieste imaginea abstracta a primaverii. si tot in aceste amintiri isi are obarsia nelinistea ce ma cuprinde in primele zile insorite; as dori sa pot fi martorul reannoirii oriunde se petrece ea, sa fiu pretutindeni, si iata de ce nu ma simt in largul meu nicaieri, fie ca ma aflu in gradinita mea din Cuverville, unde pe vremuri ii spuneam fiecarei flori pe nume. De indata ce nu mai e frig si cerul devine din nou albastru, doresc sa ma destram in intreaga natura, sa ma las dus de fiecare adiere de vant, sa plutesc la intamplare, uitand de tot ceea ce ma leaga. Ce blestem sa nu poti fi niciodata undeva anume! Sa nu poti fi decat cineva anume! Primavara este o devenire, este anotimpul pregatirilor, al nadejdii. Mi-a placut intotdeauna mult mai mult bobocul plin de fagaduinte decat floarea invoalta, dorul mai mult decat implinirea lui, progresul mai mult decat realizarile, adolescenta mai mult decat maturitatea. N-as spune ca vara ma dezamageste, dar e un anotimp desavarsit dupa care sti ca va urma declinul. "Vara e anotimpul cuiburilor", spune Victor Hugo; primavara e anotimpul dragostei. Daca floarea n-ar fi prinsa de tulpina, ar lua-o la fuga, precum fac gazele sau pasarile cand se apropie omul; caci omul, si lucrul acesta il caracterizeaza cel putin atata vreme cat nu-si va fi inteles mai bine menirea, nu face altceva decat sa stinghereasca si sa sperie toate vietuitoarele pe care nu si-a pus mintea sa le domesticeasca, socotind ca nu-i pot fi de folos. Omul se pricepe sa puna stapanire pe tot ce-i poate sluji; si se pricepe, din pacate, tot atat de bine, sa nu lase bucuria sa tasneasca in jurul lui, de teama sa nu i se incurce lui socotelile. Gradinile faurite de om sunt frumoase, dar cat de frumoase inca ar putea fi! De cele mai multe ori omul pangareste, strica, distrugand armonia. Daca, neprecupetindu-si stradaniile, omul s-ar apuca sa ocoteasca toate vietuitoarele desavarsite si rare, vietuitoare care mai intotdeauna sunt plapande si lipsite de vlaga, daca s-ar ingriji mai mult de ceea ce trebuie facut pentru ca bucuria celorlalti sa poata miji, in loc de a o jertfi fara crutare, pentru ca astfel sa-si inscauneze mai trainic stapanirea, "fata lumii" ar putea fi schimbata. Dar avantul spre fericire pe care ni-l arata fiecare primavara este tot atat de inselator ca si desavarsita implinire infatisata de vara. Nu-i vedem decat pe cei alesi, care sunt foarte putin numerosi fata de masa enorma de ratati, de eliminati, de masa celor care nu vor dobandi nicicand fericirea. Darwin prezinta impresionant acest camp de batalie pe care il constituie cel mai mic petec de pamant, caci pana si acolo toti cei care traiesc intra in mod inevitabil in competitie cu ceilalti si se lupta cumplit, pana cand nu mai pot nutri nici o nadejde pentru a dobandi viata, bucuria, dragostea. in lumea vegetala, cei mai puternici si mai bine inzestrati rapesc locul celor slabi, sugrumandu-i, luandu-le hrana, aerul, bucatica de pamant la care ar fi avut dreptul sa nadajduiasca, pentru ca nevoia lor de a se bucura de soare sa se poata implini. Doar daca ne aplecam cu atentie asupra lor ii putem zari pe cei din urma, caci de obicei nu-i vedem decat pe invingatori; iar daca primavara intreaga fire pare sa inalte un imn de bucurie, asta se intampla fiindca ramanem surzi la acel "vae victis" ce se aude in surdina. De-ti atintesti privirile, fie si asupra unei singure plante, asupra unui singur copac, iti dai seama cati muguri toropiti nu se vor destepta nicicand!, cati boboci nu vor ajunge sa infloreasca, cate flori vor ramane nefecundate, si cate din ele se vor stradui zadarnic sa soarba din seva pe care alte flori vecine, mai lacome sau mai dibace, le-o fura. Se intampla, cateodata, in gradini si in livezi ca vreun gradinar sa intervina si sa curme cu dibacie aceste drame, pentru a obtine o floare mai de soi, un fruct mai carnos, suprimand cu buna stiinta pe unul din cei doi concurenti ce aveau, la inceput, sanse egale. in regnul animal avem prilejul sa vedem perechi fericite; caci cei alungati, cei raniti se ascund. Cu privire la anumite specii stim ca dintr-o suta de acelasi fel numai o insecta ajunge sa procreeze; cu privire la altele stim ca numai una dintr-o mie. Cateodata se intampla ca un singur mascul sa aiba si sa pastreze cu inversunare drepturi personale asupra unui intreg harem; vai si amar de ceilalti masculi care ar dori sa i le uzurpe sau vai si amar de el. De la specie la specie, chiar in cazul cand prima n-o sacrifica pe cea de-a doua pentru a se hrani, lupte sangeroase mentin un fel de echilibru periclitat mereu de neancetata competitie pentru spatiu si hrana. imaginea fericirii nu poate fi obtinuta decat prin eliminarea, aproape instantanee, a celor infirmi si a celor debili. Natura procedeaza ca acele triburi din Oceania care, asa se spune, urca pe bolnavi si pe batrani intr-un copac in anumite zile de sarbatoare si scutura arborele, descotorosindu-se astfel de cei ce n-au puterea sa ramana agatati de crengi. Ar fi desigur imprudent sa se traga vreo invatatura din aceste constatari. Spunand cele ce-am spus, n-am vorbit in calitate de moralist. Nu ma numar printre aceia care cauta si gasesc pretutindeni "Lectii", lectii care din pacate nu-i ajuta sa devina mai intelepti. Nu fac parte nici din categoria celor ce spun: Visez ca vara sa dainuie Vesnic... si cred ca este mai cuminte sa te multumesti, fara sa cartesti, cu ceea ce ti se da. imi place sa aflu mai multa bucurie in alternanta decat in continuitate. Eterna vara tropicala prezinta dezavantajul de a stavili reannoirea. si dupa cum spune atat de frumos Saint-Amant: Pe crengi, boboc si fruct e portocala si zi de zi in cele zari senine Blajinul mai se-ngeamana cu toamna... Asa ca nu stii niciodata bine cum stai. Doresc ca vara sa fie vara, si primavara-primavara, si incerc sa le deosebesc. Cand ma aflu printre flori uit de existenta fructelor si las pentru iarna lungile meditatii. 1 "Zauia", manastire de rit musulman in care sunt primiti sa poposeasca si calatori straini 2 "Yasmine", cuvant de origine persana intrat in limba franceza in secolul al XV-lea, prin intermediul limbii arabe, dand nastere cuvantului jasmin ( iasomie) | index 'pageview'); 